Wasabi (cinta)

:*Iste articlo ye sobre una cinta franco-chaponesa de comedia policiaca d'acción estrenada en 2001; ta atros usos, se veiga *'Wasabi (desambigación)***.

***Wasabi**' (títol orichinal, estrenada en Aragón con ixe mesmo títol) ye una cinta de cine de comedia policiaca d'acción estrenada l'anyo 2001, coproducida por o cine francés y lo cine chaponés, dirichida por Gérard Krawczyk seguntes un guión orichinal de Luc Besson, con una banda sonora orichinal d'Éric Serra y Julien Schultheis, una dirección de fotografía de Gérard Sterin y una producción cinematografica de Luc Besson ta las productoras *[[EuropaCorp]]*, *[[Samitose Productions]]*, *[[TF1 Films Production]]*, *[[Canal+]]*, *[[Destiny Films]]*, y *[[Victor Company of Japan]]*. Fan parte de l'elenco d'a cinta, entre d'atros actors,  Jean Reno, Michel Muller, Ryōko Hirosue, Carole Bouquet, Yoshi Oida, Christian Sinniger, Alexandre Brik, Jean-Marc Montalto, Véronique Balme, Fabio Zenoni, Haruhiko Hirata, Michel Scourneau, Jacques Bondoux, Osamu Tsuruya, Akihiro Nishida, Anthony Decadi, Yan Epstein, Ludovic Berthillot, Élodie Frenck, Stefan Sao Nelet, Dorothée Brière, y Karine Stoffer.

*Hubert Florentini* ye un policía de París que actúa con metodos poco convencionals, y encara que ha conseguiu evitar o robo d'un banco perpetrau por una banda de travestis, en o proceso ha agrediu a lo fillo d'un politico que ha caliu ingresar en o hespital. O politico exiche que *Hubert* quede immobilizau como policía a lo menos o mesmo tiempo que su fillo sía en o hespital. *Hubert* ye amás traumatizau porque fa 19 anyos que la novia chaponesa a qui heba conoixiu mientres o suyo servicio como achent secreto en Chapón l'heba albandonau y heba desapareixiu. Coincidindo con o suyo periodo d'inactividat, recibe ua trucada dende Chapón a on li comunican que *Miko*, la espía chaponesa que heba conoixiu, ha muerto y l'ha nombrau heredero en o suyo testamento. Como ye programada la cremación d'o cuerpo de *Miko* immediatament, *Hubert* marcha enta Chapón y charra con *Ishibashi*, l'avogau chaponés qui li leye lo testamento de *Miko*, decindo-le que l'ha nombrau heredero y que lo solo herencio que recibe ye la tutela de *Yumi*, una dolescent chaponesa filla de *Miko*, de 19 anyos, que l'avogau li explica que tamién ye filla suya, encara que nomás li quedan que 2 días ta plegar en a mayoría d'edat, que en Chapón son 20 anyos. La mesacha deixa bien claro que odio a du pai, a qui no conoix, y *Hubert* decide por o momento no decir.le que ye él. Tamién prencipia una investigación, descubrindo que *Miki* ha muerto asasinada. Con aduya de *Momo*, un antigo companyero que contina treballando en Tokio, descubren que *Miko* s'heba apropiau d'uan gran cantidat de diners propiedat d'a yakuza y que fácil que sía la yakuza qui la heba asasinau. O problema ye que agora la yakuza persigue a *Yumi* y a *Hubert*, y finalment los secuestran a toz dos, aproveitando ta decir-le a *Yumi* qui ye lo suyo verdadero pai. L'obchetivo d'a yakuza ye matar a *Hubert* y levar a *Yumi* a lo banco en cumlpir a suya mayoría d'esdat ta obligar a la mesacha  a que lis torne los diners. Sindembargo, *Hubert* consigue escapar d'os yakuza que l'heban de matar y prepara u plan immediatament ta evitar que los yakuza s'apropien d'os diners y rescatar a *Yumi*.

A cinta s'ambienta en París (Francia) y Tokio (Chapón) en a suya epoca actual (2001) y las suyas escenas se filmoron en Tokio y en Chiba (prefectura de Chiba) y Kyoto, incluyiu lo templo de Kiyomizu-dera, (prefectura de Kyoto) en Chapón y en París en Francia.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Wasabi'' en Internet Movie Database.
*  ''Wasabi'' en Box Office Mojo.
*  ''Wasabi'' en Rotten Tomatoes.